**Zasadnutie Prezídia ZŠK SR,**

**26.11.2020 – banská bystrica**

Prítomní: podľa prezenčnej listiny

**Program:**

1. Otvorenie

2. Kontrola plnenia úloh

3. KKA 2021

4. Oznámenie p. Honíškovej o ukončení rozhodcovskej činnosti

5. Čerpanie dotácie z MŠVVaŠ SR

6. Nové ZO

7. Rôzne

8. Záver

**1./ Otvorenie**

Zasadnutie otvoril prezident ZŠK SR Mgr. Juraj Štaudinger, privítal prítomných a predniesol návrh programu zasadnutia. Program bol *jednohlasne schválený*.

**2./ Kontrola plnenia úloh**

Pridelené úlohy sú splnené. *Prezídium berie na vedomie.*

**3. KKA 2021**

Prezídium prejednalo došlé žiadosti od ZO na usporiadanie akcií v roku 2021. Predbežne boli určené nasledovné vrcholné akcie:

**Kvalifikačné preteky na MS FCI a WUSV:**

1.kolo Kolárovo + M SR SÚCHNO

2.kolo Vranov nad Topľou + M SR ZŠK SR

**Postupové preteky BVK:**

Východ Košice-RONA

Západ Šaľa

**Kvalifikačné preteky na MS IGP-FH:**

2. kolo pre rok 2021 žiadosť nebola podaná

1.kolo pre rok 2022 Vranov nad Topľou (september)

**M SR podľa SVV3**

Do termínu uzávierky nebola žiadosť podaná. V prípade, že sa neprihlási žiadny organizátor, akciu usporiada Vranov nad Topľou v júni, prípadne na jeseň.

Termíny jednotlivých akcií budú uverejnené v dostatočnom časovom predstihu podľa situácie s COVID-19 a po dohode s usporiadateľmi.

Prezídium ZŠK SR zároveň predĺžilo termín podávania žiadostí o akcie na rok 2022 do 30.11.2021. *Schválené*.

**4. Oznámenie p. Honíškovej o ukončení rozhdcovskej činnosti**

Sekretariát obdržal písomné oznámenie p. Honíškovej o ukončení rozhodcovskej činnosti.

*Prezídium berie oznámenie na vedomie.*

**5. Čerpanie dotácie z MŠVVaŠ SR**

Sekretariát predložil predbežné čerpanie dotácie na rok 2020. Nevyčerpaná dotácia bude použitá na rozvoj športovej kynológie na území Slovenska (ochranné rukávy, štartovné čísla, čítačky čipov).

*Prezídium berie na vedomie predbežné čerpanie dotácie a schvaľuje zakúpenie materiálneho vybavenia.*

**6. Nové ZO**

Prezídium ZŠK SR sa zaoberalo prijatými žiadosťami o zaradenie do štruktúr ZŠK SR. Po kontrole stanov bude jednotlivým predsedom klubov zaslané písomné stanovisko.

**7. Rôzne**

-R. Danek navrhol, aby bola zmena termínu možná len po dohode s pôvodne delegovaným rozhodcom. Taktiež je usporiadateľ akcie povinný kontaktovať rozhodcu v prípade zrušenia akcie v dostatočnom časovom predstihu.

*Schválené, oznam bude uverejnený na stránke ZŠK SR a v Novinách kynológov.*

-P. Tamáši - žiadosti o akcie mimo Kalendára kynologických akcií musia byť zaslané na sekretariát minimálne 14 dní pre plánovanou akciou spolu s dokladom o úhrade. *Schválené, oznam bude uverejnený na stránke ZŠK SR a v Novinách kynológov.*

-P. Tamáši podal informáciu o novom Rallye Obedience.

*Prezídium berie informáciu na vedomie.*

-P. Tamáši prítomných oboznámil s novou smernicou FCI – na každú akciu, organizovanú pod hlavičkou FCI musí byť delegovaný rozhodca (táto skutočnosť sa týka aj akcií bez zadania skúšky, ktoré sú uvedené v KKA).

*Prezídium berie informáciu na vedomie, oznam bude uverejnený na stránke ZŠK SR a v Novinách kynológov.*

-Prezídium sa zoberalo otázkou vydávanie Výkonnostných preukazov. Nakoľko žiadatelia majú obavu zo straty originálnych dokladov zasielaných poštou, prezídium za účelom zjednotenia a zjednodušenia ich vydávania rozhodlo, že Výkonnostný preukaz bude potrebný len od skúšky 2.stupňa. Žiadosť o vystavenie spolu s fotokópiou PP, prípadne očkovacieho preukazu môže byť zasielaná aj elektronicky. Toto rozhodnutie sa nevzťahuje na účastníkov kvalifikačných pretekov, kde je Výkonnostný preukaz povinný!

*Prezídium schvaľuje vydávanie Výkonnostných knižiek na základe nových podmienok a poveruje p. Tamášiho spracovaním písomnej žiadosti, ktorá bude uverejnená na stránke ZŠK SR.*

-P. Tamáši navrhol, aby sa v roku 2021 uskutočnili semináre v ZO, pokiaľ to situácia s COVID-19 dovolí. Semináre budú bez potvrdzovania účastí do výcvikových preukazov.

*Schválené, prezídium poveruje p. Tamášiho a Štaudingera koordináciou seminárov v roku 2021.*

*-*Prezídium prejednalo e-mailovú žiadosť p. Bankoviča o zaradenie medzi adeptov na rozhodcov z výkonu. Žiadosť je zaevidovaná a žiadateľ bude v dostatočnom časovom predstihu upovedomený o konaní kurzu.

*Schválené, sekretariát zabezpečí žiadateľovi odpoveď.*

**11. Záver**

Prezídium ZŠK SR ukončil Mgr. Štaudinger a poďakoval prítomným za účasť.

Zapísala: R.Chlebanová